ddrg/super_eurlex huggingface dataset:
DA Den Europæiske Unions Tidende C 183/26

Sag anlagt den 22. maj 2008 — Forum 187 mod Kommissionen

(Sag T-189/08)

(2008/C 183/50)

Processprog: engelsk

Parter

Sagsøger: Forum 187 ASBL (Bruxelles, Belgien) (ved barristers A. Sutton og G. Forwood)

Sagsøgt: Kommissionen for De Europæiske Fællesskaber

Sagsøgerens påstande

— Annullation af den anfægtede beslutning for så vidt som den ikke fastsætter rimelige fremtidige overgangsordninger for koordinationscentrene omfattet af Domstolens dom af 22. juni 2006.

— Kommissionen tilpligtes at betale sagens omkostninger.

— Der træffes sådanne øvrige foranstaltninger, som Retten finder nødvendige.

Søgsmålsgrunde og væsentligste argumenter

I denne sag har sagsøgeren nedlagt påstand om annullation af Kommissionens beslutning 2008/283/EF af 13. november 2007 om den støtteordning, Belgien har indført for koordinationscentre etableret i Belgien, og om ændring af beslutning 2003/757/EF (1), som en opfølgning på Domstolens afgørelse om delvist at annullere den første beslutning (2). I den afgørelse fastslog Domstolen, at 2003-beslutningen ikke indeholdt overgangsforanstaltninger for så vidt angår koordinationscentre, hvis begæring om forlængelse verserede på datoen for meddelelsen af den anfægtede beslutning, eller hvis godkendelse udløb samtidig med eller kort efter nævnte beslutnings meddelelse.

Den anfægtede beslutning indfører overgangsperioder for de centre, der er omfattet af Domstolens dom.

Sagsøgeren har til støtte for sin påstand anført, at den anfægtede beslutning:

— er uforenelig med fællesskabsretten vedrørende eksisterende støtte, som denne fortolkes fast af Fællesskabets retsinstanser

— tilsidesætter centrenes berettigede forventning om at få en rimelig periode efter Kommissionens endelige beslutning om at afslutte den bestående støtteprocedure (meddelt sagsøgeren den 17. marts 2008) til at reorganisere deres virksomhedsmæssige — og skattemæssige forhold

— tilsidesætter artikel 254, stk. 3, EF

— ved at fastsætte opkrævning med tilbagevirkende kraft og betaling af skatter i en bestående støttesag i realiteten foreskriver tilbagesøgning af støtten, som havde denne været ulovlig, hvilket strider mod princippet om, at bestående støtteordninger udelukkende kan ændres fremadrettet, efter det tidspunkt hvor Kommissionens endelige beslutning om at afslutte den bestående støtteprocedure vedtages

— tilsidesætter koordinationscentrenes berettigede forventninger, der var støttet på kendelsen af 26. juni 2003 (3), afsagt af Domstolens præsident, som retsgrundlag for en forlængelse af deres godkendelser

— tilsidesætter ligebehandlingsprincippet og princippet om forbud mod forskelsbehandling ved at behandle forskellige centre anderledes uden en objektiv begrundelse herfor.

(1) EUT 2008 L 90, s. 7.

(2) Dom af 22.6.2006, forenede sager C-182/03 og C-217/03, Belgien og Forum 187 mod Kommissionen, Sml. I, s. 5479.

(3) Kendelse af 26.6.2003, forenede sager C-182/03 R og C-217/03 R, Belgien og Forum 187 mod Kommissionen, Sml. I, s. 6887.
DA Den Europæiske Unions Tidende C 223/56

Sag anlagt den 4. juli 2008 — Tyskland mod Kommissionen

(Sag T-265/08)

(2008/C 223/99)

Processprog: tysk

Parter

Sagsøger: Forbundsrepublikken Tyskland (ved M. Lumma, som befuldmægtiget, og Rechtsanwalt U. Karpenstein)

Sagsøgt: Kommissionen for De Europæiske Fællesskaber

Sagsøgerens påstande

— Kommissionens beslutning K(2008) 1690 endelig udg. af 30. april 2008 om nedsættelse af støtte fra Den Europæiske Fond for Regionaludvikling (EFRU) til et operationelt program i Mål 1-regionen Land Thüringen i Forbundsrepublikken Tyskland (1994-1999) annulleres.

— Kommissionen tilpligtes at betale sagens omkostninger.

Søgsmålsgrunde og væsentligste argumenter

Kommissionen har ved den anfægtede beslutning nedsat den økonomiske støtte fra EFRU til det operationelle program i Mål 1-regionen Land Thüringen i Forbundsrepublikken Tyskland (1994-1999).

Til støtte for søgsmålet gør sagsøgeren fire anbringender gældende.

For det første anfører sagsøgeren, at Kommissionen ikke har forstået vigtige elementer af de faktiske forhold i forbindelse med det omhandlede operationelle programs hovedpunkt 2.1 (foranstaltninger til støtte af små og mellemstore virksomheder: støtte til investeringer i produktionen) korrekt.

For det andet gør sagsøgeren gældende, at artikel 24, stk. 2, i forordning (EØF) nr. 4253/88 (1) er tilsidesat, da der ikke foreligger uregelmæssigheder i denne forskrifts forstand. Sagsøgeren gør i den forbindelse navnlig gældende, at denne forskrift ikke berettiger Kommissionen til at foretage finansielle korrektioner for administrative fejl eller påståede utilstrækkelige administrations- eller kontrolsystemer.

Sagsøgeren anfører derudover, at Kommissionen i henhold til forordning nr. 4253/88 ikke er berettiget til at foretage ekstrapolerede finansielle korrektioner, eftersom denne forordnings artikel 24 omhandler konkrete tilfælde og opgjorte beløb og ikke hypotetiske antagelser vedrørende systematiske mangler ved administrationssystemet som følge af en konstateret administrativ fejl.

Endelig anfører sagsøgeren, at der — selv om man antog, at ekstrapolerede finansielle korrektioner kunne foretages — foreligger en tilsidesættelse af artikel 23 og 24 i forordning nr. 4253/88, da ekstrapolationen er urigtig. I den forbindelse gøres det gældende, at Kommissionen ikke kunne foretage en ekstrapolation på grundlag af en analyse af de svage punkter fra Revisionsretten for De Europæiske Fællesskaber, at Kommissionen har et medansvar for de forhold, som den påtaler, og at den pågældende ekstrapolation tilsidesætter proportionalitetsprincippet.

(1) Rådets forordning (EØF) nr. 4253/88 af 19.12.1988 om gennemførelsesbestemmelser til forordning (EØF) nr. 2052/88 for så vidt angår samordningen af de forskellige strukturfondes interventioner indbyrdes såvel som med interventionerne fra Den Europæiske Investeringsbank og de øvrige eksisterende finansielle instrumenter (EFT L 374, s. 1).
DA Den Europæiske Unions Tidende C 209/64

Sag anlagt den 18. juni 2008 — Batchelor mod Kommissionen

(Sag T-250/08)

(2008/C 209/113)

Processprog: engelsk

Parter

Sagsøger: Edward William Batchelor (Bruxelles, Belgien) (ved solicitor F. Young, barrister A. Barav og lawyer D. Reymond)

Sagsøgt: Kommissionen for De Europæiske Fællesskaber

Sagsøgerens påstande

— Annullation af det stiltiende afslag, som Europa-Kommissionen anses for at have givet den 9. april 2008 i henhold til artikel 8, stk. 3, i forordningen om aktindsigt, og det udtrykkelige afslag, som Kommissionen gav den 16. maj 2008 i forbindelse med en anmodning om aktindsigt indgivet i henhold til Europa-Parlamentets og Rådets forordning (EF) nr. 1049/2001 af 30. maj 2001 om aktindsigt i Europa-Parlamentets, Rådets og Kommissionens dokumenter (EFT L, s. 43).

— Kommissionen for De Europæiske Fællesskaber tilpligtes at bære sine egne omkostninger og at betale sagsøgerens omkostninger i forbindelse med denne sag.

Søgsmålsgrunde og væsentligste argumenter

Dette annullationssøgsmål efter artikel 230 EF er rettet mod Kommissionens stiltiende afslag af 9. april 2008 og dens udtrykkelige afslag af 16. maj 2008, der blev givet i henhold til forordning (EF) nr. 1049/2001 (1) (»forordningen om aktindsigt«), hvorved Kommissionen gav afslag på sagsøgerens anmodning om aktindsigt i dokumenter vedrørende underretning om foranstaltninger truffet i henhold til artikel 3a, stk. 1, i Rådets direktiv 89/552/EØF af 3. oktober 1989 om samordning af visse love og administrative bestemmelser i medlemsstaterne vedrørende udøvelsen af tv- radiospredningsvirksomhed.

Sagsøgeren har anført, at den anfægtede beslutning tilsidesætter artikel 253 EF og artikel 7, stk. 1, og artikel 8, stk. 1, i forordningen om aktindsigt og derfor bliver ugyldig på grund af en tilsidesættelse af en væsentlig formforskrift, navnlig ved ikke at give tilstrækkelig begrundelse for afslaget på aktindsigt i de anførte dokumenter. Sagsøgeren har endvidere gjort gældende, at den anfægtede beslutning ved at give afslag på aktindsigt i de anførte dokumenter har tilsidesat artikel 255 EF og artikel 1, litra a), artikel 2, stk. 1, artikel 3 og artikel 4, stk. 1-6, i forordningen om aktindsigt. Navnlig har sagsøgeren anført, at den anfægtede beslutning tilsidesætter forordningen om aktindsigt, idet den fastslår, at undtagelserne i artikel 4, stk. 3, andet afsnit og i artikel 4, stk. 2, første og tredje led, finder anvendelse, og endelig at den anfægtede beslutning ved ikke at give en begrundelse for det delvise afslag på aktindsigt i de anførte dokumenter tilsidesætter artikel 4, stk. 6, i forordningen om aktindsigt.

(1) Europa-Parlamentets og Rådets forordning (EF) nr. 1049/2001 af 30.5.2001 om aktindsigt i Europa-Parlamentets, Rådets og Kommissionens dokumenter (EFT L, s. 43).
1.

I udbudsprocedure nr. 2034 om fremstilling og duplikering af CD-ROM indeholdende Den Europæiske Unions Tidendes L-udgave og C-udgave: Ved at tildele kontrakten til en af sagsøgerens konkurrenter, til trods for at sagsøgeren havde afgivet det økonomisk mest fordelagtige bud; ved at ændre hovedkravene og lempe udbudskravene under udbudsproceduren, eller efter at den udvalgte bydende var fundet, uden at underrette de øvrige deltagere i proceduren; ved at afvise at foretage en korrekt prøvelse af resultatet af udbudsproceduren, efter at Publikationskontoret havde fået kendskab til indvendinger vedrørende resultatet af udbudsproceduren; ved at undlade at organisere en ny udbudsprocedure i stedet for at fortsætte kontrakt nr. 2034 på grundlag af væsentlige sænkede krav.
DA Den Europæiske Unions Tidende C 209/60

Sag anlagt den 13. juni 2008 — Comtec Translations mod Kommissionen

(Sag T-239/08)

(2008/C 209/107)

Processprog: engelsk

Parter

Sagsøger: Comtec Translations Ltd (Leamington Spa, Det Forenede Kongerige) (ved solicitors L.R. Scott og E. Bentley)

Sagsøgt: Kommissionen for De Europæiske Fællesskaber

Sagsøgerens påstande

— Beslutningen annulleres, og sagsøgerens bud hjemvises til fornyet overvejelse.

— Kommissionen for De Europæiske Fællesskaber tilpligtes at betale sagens omkostninger.

Søgsmålsgrunde og væsentligste argumenter

Sagsøgeren har ved dette søgsmål nedlagt påstand om annullation af Kommissionens beslutning af 16. april 2008 om ikke at acceptere sagsøgerens bud afgivet inden for rammerne af udbud om indgåelse af rammekontrakter om oversættelse af dokumenter vedrørende Den Europæiske Unions politikker og forvaltning fra alle officielle sprog til engelsk (udbudsbekendtgørelse No FL-GEN07-EN) (1). Som begrundelse for ikke at antage sagsøgerens bud blev angivet utilstrækkelig teknisk eller faglig kapacitet, samt at faglig erfaring ikke forelå eller ikke i tilstrækkeligt omfang var godtgjort.

Sagsøgeren har til støtte for søgsmålet anført et enkelt anbringende. Sagsøgeren har gjort gældende, at den administrative procedure ikke blev gennemført forskriftsmæssigt, og at sagsøgerens processuelle rettigheder ikke blev respekteret. Sagsøgeren har anført, at virksomheden i gennem flere år har udført vellykkede oversættelser til engelsk for Kommissionen inden for rammerne af kontrakter, der er underskrevet tidligere, og som regelmæssigt er forlænget, og at disse oversættelser er blevet bedømt som tilfredsstillende, hvad angår kvaliteten af ydelserne. Sagsøgeren har gjort gældende, at beslutningen fra bedømmelseskomiteen undlod at tage hensyn til — eller undlod at tage tilstrækkeligt hensyn til — at sagsøgeren med succes har udført oversættelsesopgaver for Kommissionen igennem 12 år, ligesom den heller ikke inddrog dokumenter, der beviste de tekniske og faglige kvalifikationer hos sagsøgerens personale, kvalitetsmanagere og underentreprenører.

(1) Bekendtgørelse af offentligt udbud: EUT 2007 S 180-219517.
DA Den Europæiske Unions Tidende C 209/61

Sag anlagt den 23. juni 2008 — Ravensburger mod KHIM — Educa Borras (EDUCA Memory game)

(Sag T-243/08)

(2008/C 209/110)

Stævningen er affattet på engelsk

Parter

Sagsøger: Ravensburger AG (Ravensburg, Tyskland) (ved lawyer G. Würtenberger samt lawyer og solicitor R. Kunze)

Sagsøgt: Kontoret for Harmonisering i det Indre Marked (Varemærker og Design)

Den anden part i sagen for appelkammeret: Educa Borras SA (Sant Quirze del Valles, Barcelona, Spanien)

Sagsøgerens påstande

— Afgørelse truffet den 8. april 2008 af Andet Appelkammer ved Kontoret for Harmonisering i det Indre Marked (Varemærker og Design) i sag R 597/2007-2 annulleres.

— Harmoniseringskontoret tilpligtes at betale sagens omkostninger.

Søgsmålsgrunde og væsentligste argumenter

Det registrerede EF-varemærke, der begæres erklæret ugyldigt: Figurmærket »EDUCA Memory game« for varer, der henhører under klasse 28 — EF-varemærke registreret under nr. 495 036

Indehaver af EF-varemærket: Educa Borras SA

Indgiver af begæringen om, at EF-varemærket erklæres ugyldigt: Ravensburger AG

Varemærkerettigheder påberåbt af indgiveren af ugyldighedsbegæringen: Det internationale ordmærke »MEMORY«, registreringsnr. R 393 512, Benelux-ordmærket »MEMORY«, registreringsnr. 38 328, det tyske ordmærke »MEMORY«, registreringsnr. 964 625.

Annullationsafdelingens afgørelse: EF-varemærket erklæres ugyldigt

Appelkammerets afgørelse: Annullation af Annullationsafdelingens afgørelse

Søgsmålsgrunde: 1) tilsidesættelse af artikel 8, stk. 1, i Rådets forordning nr. 40/94, idet appelkammeret fejlagtigt konkluderede, at det med det pågældende EF-varemærke potentielt kolliderende element er af rent beskrivende karakter og således ikke kan bevirke en risiko for forveksling med sagsøgerens ældre varemærker, 2) tilsidesættelse af artikel 8, stk. 5, i Rådets forordning nr. 40/94, idet appelkammeret fejlagtigt krævede, at sagsøgeren skulle godtgøre en risiko for forveksling, 3) tilsidesættelse af artikel 74 i Rådets forordning nr. 40/94, idet appelkammeret ikke behørigt tog praksis vedrørende etikettering på det pågældende marked i betragtning, og 4) tilsidesættelse af artikel 75 i Rådets forordning nr. 40/94, idet appelkammeret ikke foranstaltede en høring, hvilket sagsøgeren anmodede om.
DA Den Europæiske Unions Tidende C 209/58

Sag anlagt den 17. juni 2008 — Luxembourg mod Kommissionen

(Sag T-232/08)

(2008/C 209/104)

Processprog: fransk

Parter

Sagsøger: Storhertugdømmet Luxembourg (ved F. Probst, som befuldmægtiget, og avocat M. Theisen)

Sagsøgt: Kommissionen for De Europæiske Fællesskaber

Sagsøgerens påstande

— Kommissionens beslutning K(2008) 1283 af 8. april 2008 om udelukkelse fra EF-finansiering af visse udgifter, som Storhertugdømmet Luxembourg har afholdt for Den Europæiske Udviklings- og Garantifond for Landbruget (EUGFL), Garantisektionen, annulleres, idet den udelukker fællesskabsfinansiering af et beløb på 949 971,51 EUR i udgifter afholdt af de udbetalende organer, fordi de ikke er i overensstemmelse med EF-forskrifterne.

— Kommissionen tilpligtes at betale sagens omkostninger.

Søgsmålsgrunde og væsentligste argumenter

Sagsøgeren har nedlagt påstand om annullation af Kommissionens beslutning 2008/321/EF af 8. april 2008 om udelukkelse fra EF-finansiering af visse udgifter, som medlemsstaterne har afholdt for Den Europæiske Udviklings- og Garantifond for Landbruget (EUGFL) og Den Europæiske Garantifond for Landbruget (EGFL), idet den for regnskabsåret 2004 og 2005 udelukker visse udgifter, som Luxembourg har afholdt.

Sagsøgeren har vedrørende planlægningen af kontroller på stedet af støttemodtagerne gjort gældende, at Kommissionen fejlagtigt har bebrejdet sagsøgeren for at have gennemført de fleste af disse kontroller under den samme periode i løbet af året, i stedet for at fordele dem over hele året, og uden altid at tage hensyn til den optimale periode for at undersøge visse forpligtelser.

Sagsøgeren har endvidere gjort gældende, at de kontroller, som blev gennemført på stedet, faktisk vedrørte alle støttemodtagernes engagementer og forpligtelser siden starten af den periode, der er omfattet af forpligtelsen, i modsætning til det af Kommissionen hævdede under den administrative fase ved forligsorganet.

Det er sagsøgerens opfattelse vedrørende dokumentationen af kontrollerne på stedet, at den blotte omstændighed, at rapporterne om kontrollen ikke er tilstrækkeligt detaljerede, som hævdet af Kommissionen under den administrative fase, ikke ipso facto betyder, at kontrollerne ikke blev gennemført, og det beviser ikke en reel økonomisk risiko, som kan føre til anvendelsen af en finansiel korrektion.

Sagsøgeren har endelig gjort gældende, at den manglende anvendelse af sanktioner i tilfælde af en konstatering af, at støttemodtagerne har foretaget for høje angivelser, ikke vil kunne udgøre grundlaget for en finansiel korrektion på 5 %, da det reelle niveau for de ikke-forskriftsmæssige udgifter kan fastslås nøjagtigt. I øvrigt er størrelsen af de ikke-forskriftsmæssige udgifter ifølge sagsøgeren særdeles beskeden i forhold til det samlede beløb, som Fællesskabet har betalt.
DA Den Europæiske Unions Tidende C 209/66

Sag anlagt den 24. juni 2008 — Wrigley mod KHIM — Mejerigaarden (POLAR ICE)

(Sag T-256/08)

(2008/C 209/116)

Stævningen er affattet på engelsk

Parter

Sagsøger: Wm.Wrigley Jr. Company (Chicago, De Forenede Stater) (ved lawyers M. Kinkeldey, S. Schäffler og A. Bognár)

Sagsøgt: Kontoret for Harmonisering i det Indre Marked (Varemærker og Design)

Den anden part i sagen for appelkammeret: Mejerigaarden Holding A/S (Thisted, Danmark)

Sagsøgerens påstande

— Afgørelse truffet den 15. april 2008 af Andet Appelkammer ved Kontoret for Harmonisering i det Indre Marked (Varemærker og Design) i sag R 845/2006-2 annulleres.

— Harmoniseringskontoret tilpligtes at betale sagens omkostninger.

Søgsmålsgrunde og væsentligste argumenter

Ansøger om EF-varemærket: Wm.Wrigley Jr. Company

Det omhandlede EF-varemærke: Ordmærket »POLAR ICE« for varer i klasse 3, 5 og 30.

Indehaver af det i indsigelsessagen påberåbte varemærke eller tegn: Mejerigaarden Holding A/S

Det i indsigelsessagen påberåbte varemærke eller tegn: EF-figurvaremærket »Polar is«, registreringsnummer 1 273 564, for varer i klasse 30. Dansk varemærkeregistrering nr. VR 1971 03528 af ordmærket »POLAR IS« for varer i klasse 30. Dansk varemærkeregistrering nr. VR 1994 07979 af ordmærket »POLAR MAXI« for varer i klasse 30.

Indsigelsesafdelingens afgørelse: Afslag på EF-varemærkeansøgningen i sin helhed

Appelkammerets afgørelse: Afslag på klagen

Søgsmålsgrunde: Tilsidesættelse af artikel 8, stk. 1, i Rådets forordning nr. 40/94, da de omtvistede varemærker udviser relevante visuelle, fonetiske og begrebsmæssige forskelle, som er tilstrækkelige til at undgå enhver risiko for forveksling.
—

Afgørelse truffet den 31. marts 2008 af Andet Appelkammer ved Harmoniseringskontoret annulleres, og det fastslås, at der er lighed såvel som risiko for forveksling mellem ord- og figurmærket KIOWA og de ældre ord- og figurmærker COHIBA, der betegner varer af samme art, samt at der fra sagsøgerens side foreligger en forsætlig utilbørlig udnyttelse/beskadigelse af varemærkets særpræg eller renomméet for de nævnte ældre varemærker COHIBA, og på den baggrund afslås registreringen af EF-varemærket nr. 3.963.931 KIOWA (ord- og figurmærke), eller subsidiært annulleres nævnte afgørelse truffet af Harmoniseringskontoret, og det bestemmes, at sagen skal hjemvises til Andet Appelkammer ved Harmoniseringskontoret, således at anbringenderne og beviserne vedrørende artikel 8, stk. 5, i forordning nr. 40/94 kan undersøges og vurderes.
DA Den Europæiske Unions Tidende C 209/63

Sag anlagt den 24. juni 2008 — Coin mod KHIM — Dynamiki Zoi (FITCOIN)

(Sag T-249/08)

(2008/C 209/112)

Stævningen er affattet på engelsk

Parter

Sagsøger: Coin SpA (Mestre, Venezia, Italien) (ved lawyers P. Perani og P. Pozzi)

Sagsøgt: Kontoret for Harmonisering i det Indre Marked (Varemærker og Design)

Den anden part i sagen for appelkammeret: Dynamiki Zoi Anonymi Etairia (Peristeri, Grækenland)

Sagsøgerens påstande

— Afgørelse truffet den 15. april 2008 af Første Appelkammer ved Kontoret for Harmonisering i det Indre Marked (Varemærker og Design) (sag R 1429/2007-1) omgøres.

— EF-varemærkeansøgning med registreringsnr. 3 725 298 »FITCOIN« afslås.

— Harmoniseringskontoret og Dynamiki Zoi Anonymi Etairia tilpligtes at betale sagsomkostningerne, herunder omkostningerne for Indsigelsesafdelingen og appelkammeret.

Søgsmålsgrunde og væsentligste argumenter

Ansøger om EF-varemærket: Dynamiki Zoi Anonymi Etairia

Det omhandlede EF-varemærke: Ordmærket »FITCOIN« for varer og tjenesteydelser i klasse 16, 25, 28, 35, 36 og 41 — ansøgning nr. 3 725 298

Indehaver af det i indsigelsessagen påberåbte varemærke eller tegn: Coin SpA

Det i indsigelsessagen påberåbte varemærke eller tegn: Det italienske varemærke »coin«, registreringsnr. 160 126, for varer i klasse 25. Det italienske varemærke »coin«, registreringsnr. 253 233, for varer og tjenesteydelser i klasse 16, 25, 28, 35, 36 og 41. Det italienske varemærke »coin«, registreringsnr. 240 305, for varer og tjenesteydelser i klasse 16, 25, 28, 35, 36 og 41. Det italienske varemærke »coin«, registreringsnr. 169 548, for varer og tjenesteydelser i klasse 16, 25, 28, 35, 36 og 41, udvidet til at omfatte Benelux, Frankrig, Ungarn, Østrig og Portugal. Det italienske varemærke »coin«, registreringsnr. 240 286, for varer og tjenesteydelser i klasse 25, udvidet til at omfatte Benelux, Frankrig, Ungarn og Østrig. EF-varemærket »coin«, registreringsnr. 109 827 for varer og tjenesteydelser i klasse 16, 25, 28 og 35. Det internationale varemærke »coin«, registreringsnr. R 381 015, for varer og tjenesteydelser i klasse 16, 25, 28, 35, 36 og 41, udvidet til at omfattet Benelux, Tyskland, Spanien, Frankrig, Ungarn, Østrig, Portugal og Slovenien.

Indsigelsesafdelingens afgørelse: Indsigelsen forkastet i sin helhed

Appelkammerets afgørelse: Afslag på klagen

Søgsmålsgrunde: Tilsidesættelse af artikel 8 i Rådets forordning nr. 40/94, idet de omtvistede varemærker visuelt og fonetisk set ligner hinanden, og de varer og tjenesteydelser, som er omfattet af de omhandlede varemærker, er af samme art. Tilsidesættelse af artikel 8 i Rådets forordning nr. 40/94, da brugen af det ansøgte varemærke vil kunne skabe forveksling.